બેઠકમાં પ્રદેશ પ્રમુખ આરસી ફળદુ, પ્રદેશ પ્રભારી ડો. દિનેશ શર્મા, પુરુષોત્તમ રૂપાલા તથા પ્રદેશ મહામંત્રીઓ અને સંગઠનના દિગ્ગજો હાજર રહેશે. હાલમાં જ મળેલી પીછેહઠના સંદર્ભમાં મળનારી પ્રદેશની બે મહત્વની બેઠકોમાં ચૂંટણી પરિણામોનું વિશ્લેષણ કરાશે. તેમજ વર્ષ ૨૦૧૭ની વિધાનસભાની ચૂંટણીને ધ્યાનમાં રાખી ભાજપને વધુ મજબૂત કરવાની દિશામાં કેટલાંક મહત્વપૂર્ણ નિર્ણયો લેવાશે અને વ્યૂહરચના નક્કી કરાશે. આજે બપોરે બે વાગ્યે મળનારી પ્રદેશ બેઠકનાં એજન્ડા નક્કી કરાશે.